میلی ساوونما باخانی فیکری ایشیق، روسیا ایله اس 400 موشکلریله ایلگیلی دانیشیق‌لارین داوام ائتدیگینی آنجاق هله ایمضا نقطه‌سینده اولمادیق‌لارینی سؤیله‌دی.
ایشیق، آنادولو آژانسینا آچیقلاماسیندا، اس 400 اوزون منزیل‌لی هاوا ساوونما سیستم‌لری‌نین آلیمینا دایر دانیشیق‌لارین داوام ائتدیگینی ایفاده ائده‌رک،
"گؤروشمه‌لرده بیر ایره‌لیلمه وار آنجاق، بو گون ایمضا نقطه‌سینده دئییلیک اما دانیشیق‌لار داوام ائدیر" دئدی.
کرملین سؤزچوسو دمیتری پئسکوو ایسه بو گون "روسیا دؤولت باشقانی پوتین و پرزیدنت اردوغان، اس 400 قونوسوندا آنلاشدی" دئمیشدی.
گئچدیگیمیز گون‌لرده موسکوایا گئدن اردوغانین پوتین ایله گؤروشمه‌سینده گوندمه گلن قونولاردان بیری‌نین اس 400 هاوا ساوونما موشک‌لری اولدوغو ایفاده ائدیلمیشدی.
